එහිදී විහාරස්ථාන සහ ළමා හා වැඩිහිටි නිවාස, දේවස්ථාන වෙත සහනාධාර බෙදා දෙනු ලැබුවා.එමෙන්ම හිරු සහන යාත්‍රා ක්‍රියාන්විතයට සමගාමීව හිරු මාධ්‍ය ජාලය සහ ශ්‍රී ලංකා රතු කුරුස සමාජය එක්ව පොදු ස්ථාන විෂබීජහරණය කිරීමේ වැඩසටහන යටතේ අද දිනයේදී නීතිපති දෙපාර්තමේන්තුව සහ ශ්‍රී ලංකා නීතීඥ සංගම් ප්‍රධාන කාර්යාලය විෂබීජහරණයට  ලක් කෙරෙනවා.මේ අතර ශ්‍රී ලංකා රතුකුරුස සමාජය විසින් කොරෝනා රෝගීන්ට ප්‍රතිකාර කිරීමේදී පැළදිය යුතු සෞඛ්‍යාරක්ෂිත ඇඳුම් කට්ටල  අද දිනයේදී  කැළණිය මූලික රෝහලට සහ මිනුවන්ගොඩ ප්‍රදේශයේ මහජන සෞඛ්‍ය පරීක්ෂකවරුන්ට භාරදීමට ද නියමිතයි.කොරෝනා වෛරසය ආසාදනය වීමේ වැඩි අවදානමක් ඇති වැඩිහිටියන් ඉන් ආරක්ෂා කරගැනීමේ අරමුණින් හිරු මාධ්‍ය ජාලය ආරම්භ කළ වැඩිහිටි නිවාස විෂබීජහරණය කිරීමේ වැඩසටහනද අද ක්‍රියාත්මකයි.